CELEX: 32014R0371
Language: bg
Date: 2014-04-10 00:00:00
Title: Регламент за изпълнение (ЕС) № 371/2014 на Съвета от 10 април 2014 година за прилагане на член 12, параграф 1 от Регламент (ЕС) № 359/2011 относно ограничителни мерки, насочени срещу определени лица, образувания и органи предвид ситуацията в Иран

12.4.2014   
            
            
               BG
            
            
               Официален вестник на Европейския съюз
            
            
               L 109/9
            
         РЕГЛАМЕНТ ЗА ИЗПЪЛНЕНИЕ (ЕС) № 371/2014 НА СЪВЕТА
   от 10 април 2014 година
   за прилагане на член 12, параграф 1 от Регламент (ЕС) № 359/2011 относно ограничителни мерки, насочени срещу определени лица, образувания и органи предвид ситуацията в Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 359/2011 на Съвета от 12 април 2011 г. относно ограничителни мерки, насочени срещу определени лица, образувания и органи предвид ситуацията в Иран (1), и по-специално член 12, параграф 1 от него,
   като има предвид, че:
   
               (1)
            
            
               На 12 април 2011 г. Съветът прие Регламент (ЕС) № 359/2011.
            
         
               (2)
            
            
               Въз основа на преразглеждане на Решение 2011/235/ОВППС на Съвета (2) Съветът реши, че срокът за прилагане на ограничителните мерки следва да бъдат удължен до 13 април 2015 г.
            
         
               (3)
            
            
               Освен това следва да бъдат актуализирани вписванията за определени лица, включени в приложение I към Регламент (ЕС) № 359/2011 в съответствие с Решение 2014/205/ОВППС (3) на Съвета.
            
         
               (4)
            
            
               Приложение I към Регламент (ЕС) № 359/2011 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 359/2011 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 април 2014 година.
      
         
            За Съвета
         
         
            Председател
         
         D. KOURKOULAS
      
   
   
      (1)  ОВ L 100, 14.4.2011 г., стр. 1.
   
      (2)  Решение 2011/235/ОВППС на Съвета от 12 април 2011 г. относно ограничителни мерки, насочени срещу определени лица и образувания с оглед на положението в Иран (ОВ L 100, 14.4.2011 г., стр. 51).
   
      (3)  Решение 2014/205/ОВППС на Съвета от 10 април 2014 г. за изменение на Решение 2011/235/ОВППС относно ограничителните мерки, насочени срещу определени лица и образувания с оглед на положението в Иран (вж. стр. 25 от настоящия брой на Официален вестник).
   
      ПРИЛОЖЕНИЕ
      Вписванията за изброените по-долу лица заменят вписванията за тези лица, съдържащи се в приложение I към Регламент (ЕС) № 359/2011 на Съвета:
      
         Лица
      
      
                   
               
               
                  Име
               
               
                  Идентификационни данни
               
               
                  Основания
               
               
                  Дата на включване в списъка
               
            
                  1.
               
               
                  RAJABZADEH Azizollah
               
               
                   
               
               
                  Ръководител на Техеранската организация за смекчаване на последиците от бедствия (TDMO). Бивш началник на полицията в Техеран (до януари 2010 г.).
                  Като командващ на силите за правоприлагане в района на Техеран Azizollah Rajabzadeh е най-високопоставеното лице, обвинено по делото за насилията в затвора Kahrizak.
               
               
                   
               
            
                  2.
               
               
                  DORRI- NADJAFABADI Ghorban-Ali
               
               
                  Място на раждане: Najafabad (Иран)
                  Дата на раждане: 1945 г.
               
               
                  Член на Съвета за целесъобразност, както и представител на върховния лидер в провинция Маркази („централна“). Бивш главен прокурор на Иран до септември 2009 г. (бивш министър на разузнаването по времето на президента Khatami).
                  Като главен прокурор на Иран, по негова заповед и под негов надзор се провеждат показни процеси след първите следизборни протести, при които на обвиняемите се отказва правото на защита. Той носи отговорност и за насилията в Kahrizak.
               
               
                   
               
            
                  3.
               
               
                  MORTAZAVI Said
               
               
                  Място на раждане: Meybod, Yazd (Иран)
                  Дата на раждане: 1967 г.
               
               
                  Бивш ръководител на специалните сили на Иран за борба с контрабандата, бивш главен прокурор на Техеран до август 2009 г.
                  Като главен прокурор на Техеран издава бланкетна заповед за задържането на стотици активисти, журналисти и студенти. Мандатът му е прекратен през август 2010 г. след разследване от иранските съдебни власти във връзка с ролята му в смъртта на три задържани по негова заповед лица след изборите.
               
               
                   
               
            
                  4.
               
               
                  ZARGAR Ahmad
               
               
                   
               
               
                  Ръководител на Организацията за опазване на нравствеността. Бивш съдия, Апелативен съд на Техеран, подразделение 36.
                  Потвърждава заповеди за изпълнение на дългосрочни затворнически присъди и смъртни присъди на участници в протестите.
               
               
                   
               
            
                  5.
               
               
                  ABBASZADEH- MESHKINI, Mahmoud
               
               
                   
               
               
                  Губернатор на провинция Илам. Бивш политически директор на министерството на вътрешните работи.
                  В качеството си на ръководител на Комитета по член 10 от Закона за дейността на политическите партии и групи е отговарял за разрешаването на демонстрации и други публични прояви и за регистрирането на политическите партии.
                  През 2010 г. прекратява дейността на две реформистки политически партии, свързани с Mousavi — Фронт за участие на ислямски Иран (Islamic Iran Participation Front) и Организация на муджахидините на ислямската революция (Islamic Revolution Mujahedeen Organization).
                  От 2009 г. насам последователно и неизменно е отказвал всички неправителствени събирания, с което отрича конституционното право на протест и води до множество арести на мирни демонстранти в нарушение на правото на свобода на събранията.
                  През 2009 г. отказва на опозицията и разрешение да проведе траурна церемония в памет на убитите по време на протестите във връзка с президентските избори.
               
               
                  10.10.2011 г.
               
            
                  6.
               
               
                  генерал-майор д-р FIRUZABADI Seyyed Hasan (известен още като: генерал-майор д-р FIRUZABADI Seyed Hassan; генерал-майор д-р FIROUZABADI Seyed Hassan; генерал-майор д-р FIRUZABADI Seyed Hassan)
               
               
                  Място на раждане: Mashad
                  Дата на раждане: 3.2.1951 г.
               
               
                  Като началник на Генералния щаб на въоръжените сили на Иран той заема най-високата военна длъжност, под чието командване са поставени всички военни части и политики, включително Корпусът на ислямските революционни гвардейци (IRGC) и полицията. Силите под негово командване са извършвали брутални репресии над мирни демонстранти, както и масови арести.
                  Член и на Върховния съвет за национална сигурност (SNSC) и на Съвета за целесъобразност.
               
               
                  10.10.2011 г.
               
            
                  7.
               
               
                  JOKAR Mohammad Saleh
               
               
                   
               
               
                  От 2011 г. депутат в парламента от провинция Язд. Бивш командващ на студентските сили Basij.
                  В това си качество е участвал активно в потушаването на протести в училищата и университетите и извънсъдебното задържане на активисти и журналисти.
               
               
                  10.10.2011 г.
               
            
                  8.
               
               
                  SALARKIA Mahmoud
               
               
                  Директор на техеранския футболен клуб „Персеполис“
               
               
                  Ръководител на комисията по петрол и транспорт на град Техеран. Заместник главен прокурор на Техеран по въпросите на затворите по време на репресиите през 2009 г.
                  В това си качество е бил пряко отговорен за издаването на редица заповеди за арест на невинни мирни демонстранти и активисти. Редица доклади на правозащитници показват, че по негови указания на практика всички арестувани са държани без връзка с околния свят, без достъп до адвокат или до семействата им, а също и без повдигнати срещу тях обвинения, за различни периоди от време, често при условия, равносилни на насилствено изчезване. Семействата често не биват уведомени за ареста.
               
               
                  10.10.2011 г.
               
            
                  9.
               
               
                  SOURI Hojatollah
               
               
                   
               
               
                  Депутат в парламента от провинция Лoрестан. Член на парламентарната комисия по външната политика и сигурността. Бивш директор на затвора Evin.
                  В качеството си на директор на затвора Evin през 2009 г. носи отговорност за сериозни нарушения на човешките права, извършени в този затвор по време на неговия мандат, като побои и психически и сексуален тормоз. Съгласно съвпадащи си данни от различни източници, изтезанията са обичайна практика в затвора „Evin“. В отделение 209 са държани множество активисти, противопоставяли се с мирни средства на управляващото правителство.
               
               
                  10.10.2011 г.
               
            
                  10.
               
               
                  TALA Hossein (известен още като: TALA Hosseyn)
               
               
                   
               
               
                  Заместник главен губернатор (Farmandar) на провинция Техеран до септември 2010 г., отговорен по-специално за намесата на полицейските сили и съответно за насилственото потушаване на протестите.
                  През декември 2010 г. получава отличие за ролята си в репресиите след изборите.
               
               
                  10.10.2011 г.
               
            
                  11.
               
               
                  TAMADDON Morteza (известен още като: TAMADON Morteza)
               
               
                  Място на раждане: Shahr Kord-Isfahan
                  Дата на раждане: 1959 г.
               
               
                  Бивш генерал-губернатор на провинция Техеран и ръководител на Съвета за обществена сигурност на провинция Техеран, член на Корпуса на ислямските революционни гвардейци (IRGC).
                  В качеството си на губернатор и ръководител на Съвета за обществена сигурност на провинция Техеран носи цялостна отговорност за всички репресивни мерки, включително потушаването на политическите протести през юни 2009 г. Известен с това, че лично е участвал в тормоза над опозиционните лидери Karroubi и Moussavi.
               
               
                  10.10.2011 г.
               
            
                  12.
               
               
                  BAKHTIARI Seyyed Morteza
               
               
                  Място на раждане: Mashad (Иран)
                  Дата на раждане: 1952 г.
               
               
                  Бивш министър на правосъдието (2009—2013), бивш генерал-губернатор на Исфахан и директор на Организацията на държавните затвори (до юни 2004 г.).
                  В качеството си на министър на правосъдието е играл основна роля в отправянето на заплахи и осъществяването на тормоз над иранската диаспора чрез обявяване на създаването на специален съд, който да се занимава само с иранци, живеещи извън страната. С помощта на прокурора на Техеран на две подразделения на първоинстанционния и на апелативния съд, както и на няколко подразделения на мировия съд ще бъде възложено да работят по дела на иранци, живеещи в чужбина.
               
               
                  10.10.2011 г.
               
            
                  13.
               
               
                  д-р HOSSEINI Mohammad (известен още като: д-р HOSSEYNI Seyyed Mohammad; Seyed, Sayyed и Sayyid)
               
               
                  Място на раждане: Rafsanjan, Kerman
                  Дата на раждане: 1961 г.
               
               
                  Бивш министър на културата и ислямското ръководно начало (2009—2013 г.).
                  Бивш член на IRGC, участвал в репресиите над журналисти.
               
               
                  10.10.2011 г.
               
            
                  14.
               
               
                  MOSLEHI Heydar (известен още като: MOSLEHI Heidar; MOSLEHI Haidar)
               
               
                  Място на раждане: Исфахан (Иран)
                  Дата на раждане: 1956 г.
               
               
                  Бивш министър на разузнаването (2009—2013 г.).
                  Под негово ръководство министерството на разузнаването продължава практиките на широкоразпространени произволни арести и преследване на демонстранти и дисиденти. Министерството на разузнаването продължава да ръководи отделение 209 на затвора Evin, където са държани множество активисти, противопоставяли се с мирни средства на управляващото правителство. Служители на министерството на разузнаването, участвали в разпити, са подлагали затворници от отделение 209 на побой и психически и сексуален тормоз. Като бивш министър на разузнаването Moslehi носи отговорност за неправомерни действия, извършени по време на неговия мандат.
               
               
                  10.10.2011 г.
               
            
                  15.
               
               
                  TAGHIPOUR Reza
               
               
                  Място на раждане: Maragheh (Иран)
                  Дата на раждане: 1957 г.
               
               
                  Член на общинския съвет на Техеран. Бивш министър на информацията и комуникациите (2009—2012 г.).
                  В качеството си на министър на информацията е бил един от висшите служители, отговарящи за цензурата и контрола върху интернет дейностите, а също и върху всякакъв вид комуникации (по-специално мобилни телефони). По време на разпитите на задържаните по политически причини, разпитващите използват техни лични данни, електронни съобщения и комуникации. Няколко пъти след последните президентски избори и по време на уличните демонстрации мобилните линии и текстовите съобщения са били прекъснати, сателитните телевизионни канали са били заглушени, интернет връзката на места е била прекъсната или поне забавена.
               
               
                  23.3.2012 г.
               
            
                  16.
               
               
                  EMADI, Hamid Reza (известен още като: Hamidreza Emadi)
               
               
                  Дата на раждане: прибл. 1973 г.
                  Място на раждане: Hamedan
                  Място на пребиваване: Техеран
                  Месторабота: централата на Press TV, Техеран
               
               
                  Директор на новините в Press TV. Бивш главен продуцент на Press TV
                  Отговорен за продуцирането и излъчването на принудителни самопризнания на задържани, включително на журналисти, политически деятели, лица, принадлежащи към кюрдското и арабското малцинство, с което се нарушава международно признатото право на справедлив и законосъобразен процес. Независимият медиен регулатор OFCOM наложи глоба на Press TV в Обединеното кралство в размер на 100 000 GBP за излъчването на принудителното самопризнание на иранско-канадския журналист и режисьор Maziar Bahari през 2011 г., заснето в затвора, докато върху Bahari се упражнява натиск. Неправителствените организации съобщават и за още случаи на излъчване на принудителни самопризнания по Press TV. Поради това Emadi се свързва с нарушаването на правото на законосъобразен и справедлив процес.
               
               
                  12.3.2013 г.